Angkatan Roket Tentera Pembebasan Rakyat

Angkatan Roket Tentera Pembebasan Rakyat (PLARF; ), bekas Kor Kedua Artileri (SAC; ), ialah pasukan peluru berpandu strategik dan taktikal Republik Rakyat China. PLARF adalah sebahagian dari komponen Tentera Pembebasan Rakyat dan mengawal gudang peluru berpandu balistik milik negara yang berpangkalan di darat— jenis (termo) nuklear dan konvensional. Cabang tentera ini telah ditubuhkan pada 1 Julai 1966 dan membuat penampilan sulung pada 1 Oktober 1984. Markas operasinya terletak di Qinghe, Beijing. PLARF berada dibawah arahan terus Suruhanjaya Ketenteraan Pusat China.

Secara keseluruhannya, China dianggarkan mempunyai 280 kepala peledak nuklear, dengan jumlah aktif yang tidak diketahui dan bersedia untuk dikerahkan. Bagaimanapun, sehingga tahun 2013, pihak Risikan Amerika menganggarkan perlengkapan aktif ICBM China di antara 50 dan 75 buah peluru berpandu yang berpangkalan di darat dan laut. PLARF mengandungi kira-kira 100,000 anggota dan 6 briged peluru berpandu balistik. Enam briged secara bebas ditempatkan di wilayah-wilayah tentera yang berlainan di seluruh negara. Kini ia mempunyai 1,833 peluru berpandu balistik dan 350 peluru berpandu krus dalam simpanannya.

Namanya telah ditukar kepada Angkatan Roket Tentera Pembebasan Rakyat (PLA) pada 1 Januari 2016. Beberapa laporan telah mencadangkan bahawa PLARF dapat mengawal seluruh triad peluru berpandu nuklear China, termasuk peluru berpandu balistik yang berpangkalan di laut.

China mempunyai simpanan peluru berpandu lancaran darat terbesar di dunia. Menurut anggaran Pentagon, ini termasuklah 1,200 peluru berpandu balistik jarak dekat konvensional, 200 hingga 300 peluru berpandu balistik jarak sederhana konvensional dan jumlah yang tidak diketahui peluru berpandu balistik jarak pertengahan konvensional, serta 200 hingga 300 peluru berpandu krus lancaran darat. Kebanyakan jumlah ini sangat tepat, yang membolehkan mereka memusnahkan sasaran dengan tanpa kepala peledak nuklear.

Lihat juga 

 Dongfeng (misil)
 Trio nuklear
 Senarai negara dengan senjata nuklear
 Qian Xuesen (juga dikenali sebagai Tsien Hsue-shen)

Rujukan

Petikan

Sumber

Bacaan lanjut 
 Federation of American Scientists et al. (2006): Chinese Nuclear Forces and U.S. Nuclear War Planning
 China Nuclear Forces Guide Federation of American Scientists
 Enrico Fels (February 2008): Will the Eagle strangle the Dragon? An Assessment of the U.S. Challenges towards China's Nuclear Deterrence, Trends East Asia Analysis No. 20.

Pautan luar 
 Strategic Missile Force SinoDefence.com (WaybackMachine Dec. 2013)
 PLA Second Artillery Corps SinoDefence.com (Dec. 2010)
 Second Artillery Corps FAS.org
 Second Artillery Corps (SAC) NTI.org (WaybackMachine Dec. 2011)

Tentera China
Unit tentera
Pasukan strategik